AIŠKINAMASIS RAŠTAS

Dėl būsto, esančio Molėtų r. sav., Molėtų m., Melioratorių g. 3-28, pardavimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - parduoti Savivaldybei nuosavybės teise priklausantį būstą nuomininkams G. M. ir L. M. už 27943,06 Eur.

1. Siūlomos teisinio reguliavimo nuostatos:

Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas nustato, kad už rinkos vertę, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, savivaldybės tarybos sprendimu gali būti parduodami šie savivaldybei nuosavybės teise priklausantys būstai ir pagalbinio ūkio paskirties pastatai bei jų dalys, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas.

1. Laukiami rezultatai:

Lėšos, gautos pardavus Savivaldybės būstą, bus naudojamos Savivaldybės socialinio būsto fondo plėtrai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Nuomininko G. M. 4 asmenų šeima nuo 2002 m. sausio 11 d. nuomojo 50,60 kv. m ploto savivaldybės būstą, esantį Molėtų r. sav., Molėtų m., Melioratorių g. 3-28 (toliau – būstas). 2002 m. sausio 11 d. buvo sudaryta savivaldybės gyvenamųjų patalpų nuomos sutartis Nr. 3. 2020 m. liepos 13 d. nuomininkas G. M. raštu kreipėsi į Molėtų rajono savivaldybės administraciją dėl būsto pirkimo. UAB „STIVVF“ nuomojamą būstą su rūsiu įvertino 30900 Eur. Išlaidas už turto vertinimą (157,30 Eur) nuomininkas sumokėjo. 2021 m. vasario 5 d. raštu L. M. kreipėsi į Savivaldybės administraciją dėl šeimos investicijų į nuomojamą būstą įvertinimo.

Molėtų rajono savivaldybės administracijos direktoriaus 2021 m. vasario 18 d. įsakymu Nr. B6-141 „Dėl darbo grupės sudarymo“ sudaryta darbo grupė parduodamų savivaldybės būstų nuomininkų investicijoms įvertinti apžiūrėjo būstą ir nuomininkų investicijas į būstą - pakeistas buto įėjimo duris, pakeistus langus, atnaujintus santechnikos įrenginius - įvertino 3114,24 Eur. Įvertinusi nuomininkų investicijas, Savivaldybės administracija siūlo parduoti būstą už 27943,06 Eur, iš jų 157,30 už turto vertinimą.